Olles juba pikemat aega  huvitatud esoteerikast, on silma hakanud mõned sarnasused ja kattuvused, mis võiks viidata meid ümbritseva materiaalse maailma struktuursele ühtsusele.  Taevakehade avastamise, vaatlemise ja nende matemaatilise kirjeldamisega tegeleb astronoomia. Inimlikust aspektist on üsna loomulik, et avastatud taevakehadele antakse mingi NIMI. Tavaliselt on see nimi taevakeha avastaja nimeks või avastaja poolt poolt välja pakutud.  Meie päikesesüsteemi taevakehad jaotatakse tinglikult suuruse alusel, nimetades  suuremaid neist planeetideks, kääbusplaneetideks ja väiksemaid asteroidideks või planeetide kaaslasteks. Lisaks neile tiirleb ümber päikese veel hulgaliselt veelgi väiksemaid nn. taevakivisid. Vahel külastavad meie päikesesüsteeemi veel kosmose avarustest pärit uitkehad, mis kas jäävad edasi Päikese mõjuvälja või kisuvad ennast sellest välja ja lahkuvad.  Kõigile planeetidele on pandud Vana-Kreeka mütoloogiast pärinevad jumalate nimed.    Komeedid (kr.kometes "pikajuukselised") on taevakehad,  mille orbiidid on eriti väljavenitatud kujuga ja mis satuvad vaadeldavate objektidena astronoomide ja hiljem ka tavavaatlejate nägemisvälja piiratud aja vältel, mil nad lähenedes Päikesele kuumenevad ja osa nende mateeriast aurustub moodustades suure ja helenduva 'saba'nn. sabatähed. Muidugi tekitavad sellised nähtused taevapildis suurt huvi ja tänapäevase tehnika abiga fikseeritakse komeedi kogu teekond ja muutuste jada. Kuna komeedid on eriti tähelepanuväärsed ja nad külastavad meile lähedasemat osa  kosmosest paljusid kordi pikemate ajavahemike tagant, siis tavaliselt on neile antud ka avastaja nimi. Tuntumad on näiteks Halley komeet, Hale-Boppi komeet jt.    Jällegi NIMI! Öeldakse, et NIMI ON SAATUS.  Inimestel on kombeks kõike enda ümber tähistada nimedega. Kõigepealt on igal inimesel oma nimi. Kõik maapealsed geograafilised struktuurid ja inimasustuse paigad on kõik nimelised. Kosmilised kaugemad objektid, nagu tähed, täheparved galaktikad jne. on tähistatud nimede või numbrite  kombinatsioonidega. Seega kogu materiaalne reaalsus meie ümber ja meile kättesaadavas ruumi osas on nimeline.  Mõtteid nimedest ja nimetamistest edasi arendades Valori eelnevate väljapaistvate isikute sünnikaartide uurimuste ja viimase postituse najal Diana elukäigust, tekkisid küsimused. Selgub, et astroloogia teaduses leiavad põhjalikku kirjeldamist mitmesugused nimeliste taevakehade astroloogilised positsioonid, mille mõju tõlgendamises omab väga suurt tähtsust taevakeha NIMI. Toime indiviidi saatusele sõltub  siis taevakeha nimest ja positsioonidest teiste taevakehade suhtes.